CELEX: 62014TN0493
Language: da
Date: 2014-06-30 00:00:00
Title: Sag T-493/14: Sag anlagt den 30. juni 2014 — Mayer mod EFSA

22.9.2014   
            
            
               DA
            
            
               Den Europæiske Unions Tidende
            
            
               C 329/19
            
         Sag anlagt den 30. juni 2014 — Mayer mod EFSA
   (Sag T-493/14)
   2014/C 329/27
   Processprog: tysk
   
      Parter
   
   
      Sagsøger: Ingrid Alice Mayer (Ellwangen, Tyskland) (ved advokat T. Mayer)
   
      Sagsøgt: Den Europæiske Fødevaresikkerhedsautoritet (EFSA)
   
      Sagsøgerens påstande
   
   
               —
            
            
               Sagsøgerens udstationering forlænges til den 30. juni 2015.
            
         
               —
            
            
               Det fastslås, at ophøret af sagsøgerens udstationeringsaftale, nærmere bestemt EFSA’s afgørelse »Termination of the Secondment« af 16. april 2014, er ulovlig.
            
         
               —
            
            
               Sagsøgte pålægges at afstå fra at foretage nyt valg af en »Observer« for de udstationerede nationale eksperter i personaleudvalget.
            
         
               —
            
            
               Det fastslås, at den seks måneder lange udelukkelse af sagsøgeren fra personaleudvalget er ulovlig.
            
         
               —
            
            
               Det fastslås, at sagsøgeren gives adgang til alle e-mails udvekslet mellem EFSA’s direktør og en privatretlig organisation, der er aktiv inden for fødevaresektoren.
            
         
               —
            
            
               Subsidiært fastslås, at denne aktindsigt gives til en tredjemand, der udpeges af Retten, med henblik på undersøgelse af, om der foreligger en interessekonflikt.
            
         
               —
            
            
               EFSA tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført følgende anbringender.
   Sagsøgeren har gjort gældende, at ret til forlængelse af udstationeringen som national ekspert følger af det almindelige ligebehandlingsprincip, af Den Europæiske Unions charter om grundlæggende rettigheder, af forbuddet mod vilkårlighed og af EU-traktatens artikel 2.
   Sagsøgeren har i den forbindelse anført, at den manglende forlængelse af udstationeringen hviler på en fejlagtig eller slet ingen udvælgelsesbeslutning.
   Sagsøgeren har også gjort gældende, at hendes udelukkelse fra personaleudvalget er ulovlig, idet der ikke blev givet nogen begrundelse, ikke fandt nogen høring sted, og ikke forelå nogen skriftlig afgørelse.
   Sagsøgeren har derudover fremsat krav om aktindsigt i bestemte e-mails i medfør af artikel 2 i forordning nr. 1049/2001 (1). Sagsøgeren har i denne forbindelse anført, at tjenestelige e-mails ikke falder ind under beskyttelsen af personoplysninger.
   
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).